इजेन अली: द मूवी 2

इजेन अली (मूल मलय 'एजेन' अली) द मूवी: मिशन सैट्रीया () एक मलेशियाई, मलय-भाषी कंप्यूटर-एनिमेटेड एक्शन थ्रीलर फिल्म है, जो 'इजेन अली' नामक शृंखला, एवं उसी के आधारित प्रथम फिल्म का सीक्वल है।

इस फिल्म के निर्माण की घोषणा प्रथम फिल्म की सफलता के बाद की गई। 2022-23 में पुष्टि की गई की फिल्म अभी भी निर्माणाधीन है, और 2024 के अंत या 2025 के शुरुआत में प्रमोदित कर दी जाएगी। शुरुआती टीज़र सितंबर/अक्टूबर 2024 एवं प्रथम ट्रेलर जनवरी/फरवरी 2025 समेत फिल्म का पोस्टर भी प्रकाशित किया गया।

कहानी
फ़िल्म की शुरुआत मा.ता मुख्यालय से होती है, जहाँ अलिशा अब आई.रि.स की नई प्रयोगकर्ता है। एक खलनायक को अजूरियम का पावर कोर चुराने से रोकने में सफल होती है। यह वह एक अनोखी और विशेष शक्ति के माध्यम से करती है: आई.रि.स—जो किसी तरह अलिशा को किसी घटना का भविष्य दिखाने में सक्षम बनाती है। लेकिन यह शक्ति उसे इस कदर कमजोर कर देती है कि वह बेहोश भी हो सकती है।

इसी बीच, एजेंट अली सै.ट्री.या के साथ तालमेल बिठाने की कोशिश कर रहा है—एक प्रायोगिक लड़ाकू सूट जिसमें मा.ता के डेटा से बना कृत्रिम बुद्धिमत्ता (AI) प्रणाली है। हालांकि, सै.ट्री.या की तकनीक अब पुरानी पड़ चुकी है और ओथमान का धैर्य जवाब दे रहा है। दूसरी ओर, रिज़वान अब एक स्वतंत्र एजेंट के रूप में साइबराया से बुराई को मिटाने की कोशिश कर रहा है।

अली जब अपनी अंतिम परीक्षा की तैयारी कर रहा होता है, तभी नियॉनिमस नामक खलनायक उसे धमकी देता है—वह मा.ता अकादमी का पूर्व छात्र और कुशल हैकर है जिसे अनुशासनहीनता के कारण निकाला गया था। उसे लगता है कि उसे अली के लिए निकाला गया। वह मा.ता की गुप्त जानकारी लीक करने की धमकी देता है और अली को साइबराया के स्मार्ट टनल में एक चुनौती देता है। मा.ता इसे सै.ट्री.या के परीक्षण के रूप में इस्तेमाल करता है। अली और उसकी टीम चुनौती पार कर लेते हैं, हालांकि वह नियॉनिमस के जाल में फंस जाता है, लेकिन अलिशा की भविष्यवाणी से बचा लिया जाता है।
इसके बाद, अलिशा की मदद से अली अपने मानसिक फोकस को मजबूत करता है - सै.ट्री.या के साथ उसके तालमेल की मुख्य कमजोरी।

बाद में, मा.ता को एक और योजना में फंसा लिया जाता है - इस बार साइबर्टोपिया थीम पार्क में। यहां अलिशा फंस जाती है, लेकिन अली की मानसिक प्रशिक्षण के कारण वह नियॉनिमस को हरा देता है। हालांकि, अलिशा की दृष्टि इस बात का संकेत देती है कि नियॉनिमस के पीछे कुछ और गहरा है। वह अली को मुख्यालय में आने वाली तबाही के बारे में चेतावनी देती है, लेकिन अली उसकी बातों को नज़रअंदाज़ कर देता है।

दुर्भाग्यवश, उसकी भविष्यवाणी सच साबित होती है। नियॉनिमस वास्तव में मुख्य खलनायक सेरो का मोहरा होता है, जो मा.ता से बदला लेने की भावना रखने वालों को अपने दल में शामिल करता है। सेरो, नियॉनिमस की मदद से मा.ता प्रणाली को हैक करके मुख्यालय पर बड़ा साइबर हमला करता है और पूरा नियंत्रण ले लेता है। अंततः, अली सै.ट्री.या की मदद से दुश्मनों को हराने में सफल होता है, लेकिन इस बीच वह गलती से अलिशा को मार बैठता है, जो सेरो द्वारा नियंत्रित हो रही थी। अलिशा, दुख में डूबी, अली से कहती है कि वह सै.ट्री.या को नष्ट कर दे और उसे अपना आई.रि.स उपकरण सौंप देती है। इसके बाद, वह पूरी तरह से सेरो के नियंत्रण में चली जाती है।

अब सेरो सै.ट्री.या के माध्यम से आसानी से सबको हरा देता है और अपने मुख्य उद्देश्य की ओर बढ़ता है—साइबराया के रिएक्टर को उड़ाना, ताकि ओथमान के तथाकथित अभिजात वर्ग के प्रभाव को समाप्त किया जा सके।
अली किसी तरह सै.ट्री.या की डिजिटल दुनिया में प्रवेश करता है और वहां सेरो से लड़ता है। बाहर उसके साथी उसका समर्थन करते हैं। समय के साथ, अली बढ़त हासिल करता है और अलिशा भी खुद को मुक्त कर लेती है। दोनों मिलकर सेरो को हरा देते हैं। लेकिन अंत में, अलिशा खुद को और सेरो को बलिदान कर देती है ताकि अली डिजिटल दुनिया से बाहर निकल सके।

परीक्षा समाप्त होने के बाद, अली अलिशा से मिलने जाता है। वह बेहोशी से जागती है, लेकिन अब उसे कुछ भी याद नहीं रहता। अली उसकी याददाश्त वापस लाने की कोशिश करता है लेकिन पाता है कि उससे जुड़ी सारी जानकारी लॉक कर दी गई है। इस बीच, एजेंट दयांग को सै.ट्री.या के खतरे के कारण टेक्नो डिवीजन प्रमुख के पद से हटा दिया जाता है। बाद में रिज़वान उनसे संपर्क करता है और नियॉनिमस को हराने के लिए साझेदारी का प्रस्ताव देता है।

यह भी देखें
 इजेन अली
 इजेन अली: द मूवी

संदर्भ

श्रेणी:2025 की फ़िल्में